**ОСНОВНО УЧИЛИЩЕ “БАЧО КИРО” - ГРАД ВЕЛИКО ТЪРНОВО**

*ул. “Филип Тотю” 20;**тел: 062/68 23 52 (директор); 062/ 68 23 53(зам.-директори)*

*e-mail:* **b\_****kiro\_school@abv.bg****;** [**http://bkiro.info**](http://bkiro.info)

**ПРАВИЛА**

**ЗА ЦЕЛОДНЕВНА ОРГАНИЗАЦИЯ НА УЧЕБНИЯ ден**

**в I – IV клас, учебна 2021/2022 година**

Годишната училищна програма за целодневна организация на учебния ден е разработена в съответствие със спецификата на ОУ „Бачо Киро” и Стратегия за развитието на училището за периода 2021 – 2024 година.

Училището осигурява целодневна организация на учебния ден за учениците от I до IV клас на основание чл. 102 (1), (2), (4) от ЗПУО, раздел III на НАРЕДБА № 10 от 01.09.2016 г. за организация на дейностите в училищното образование и съгласно заявено писмено желание на родителите.

Целодневната организация на учебния ден в ОУ „Бачо Киро”, Велико Търново се организира за ученици в дневна форма на обучение и включва провеждането на учебни часове по училищния учебен план, дейности по самоподготовка, по организиран отдих и физическа активност и занимания по интереси.

При целодневната организация на учебния ден, учебните часове по училищния учебен план за съответния клас се провеждат в самостоятелен блок до обяд или след обяд, а дейностите по самоподготовка, по организиран отдих и физическа активност и заниманията по интереси се провеждат съответно след обяд или преди обяд. В част от часовете по организиран отдих и физическа активност и по занимания по интереси, учениците могат да участват и в дейности в рамките на общата и допълнителната подкрепа за личностно развитие.

Дейностите по самоподготовка, по организиран отдих и физическа активност и заниманията по интереси се организират в учебни часове с почивки между тях, продължителността на които е, като следва:

За учебните часове - в съответствие с чл. 7.(1) на НАРЕДБА № 10 от 01.09.2016 г. за организация на дейностите в училищното образование:

* тридесет и петминути – в I и II клас
* четиридесет минути – в III и IV клас

За почивките между учебните часове – в съответствие с чл.9.(1),(2),(3),(4), на НАРЕДБА № 10 от 01.09.2016 г. за организация на дейностите в училищното образование:

* След всеки учебен час се осигурява почивка на учениците с продължителност не по-малко от 10 и не повече от 30 минути.
* Осигурява се поне една почивка не по-малка от 20 минути.
* Съгласно чл.9.(4) – за училищата, в които няма условия обучението на всички паралелки

да бъде само преди обяд, по изключение две от почивките могат да са с продължителност не по-малка от 5 минути по решение на педагогическия съвет.

За учениците от I до IV клас дейностите по самоподготовка, по организиран отдих и физическа активност /организиран отдих и спорт/ и заниманията по интереси се разпределят дневно, както следва:

* самоподготовка - 2 учебни часа
* организиран отдих и физическа активност/организиран отдих и спорт/ - 2 учебни часа
* занимания по интереси - 2 учебни часа.

Съдържание на дейностите в ГЦОУД:

Дейностите по самоподготовка на учениците включват:

* ситуации за осмисляне на изучаваното съдържание по време на учебния час
* усвояване на начини и методи за рационално учене
* подготовка на домашни, проектни задания и/или задачи
* подготовка за контролни работи
* изпълнение на допълнителни задачи и упражнения във връзка с общообразователните учебни предмети от седмичното разписание, поставени от учителя на групата
* формиране на умения за самостоятелно планиране и организиране на подготовката
* консултации с учители по различни учебни предмети, които се провеждат независимо от консултациите по чл. 178, ал. 1, т. 5 ЗПУО.

Учителят на групата се консултира с учителите по учебните предмети и съвместно определят съдържанието на самоподготовката.

Дейностите по организиран отдих и физическа активност се организират в помещения, различни от тези за дейностите по самоподготовка и включват:

- организиране и провеждане на отдиха и спорта на учениците за създаване на здравословни навици и осъществяване на преход към самоподготовката

- осигуряване на време за обедното хранене на учениците.

Заниманията по интереси се организират в зависимост от желанието на учениците, техните възрастови особености и възможностите на училището и са разпределени по направления и съдържание в седмичен график.

ДИРЕКТОР:

/Вл. Николов/